《王晦叔许惠歙砚作诗迫之》
宋代·李石

书生总不羁，岂是谬进取。
偶然一舟具，初不作出处。
三年客江一，风浪恣掀舞。
君门九天上，一一守菟虎。
是间无先容，何忍弃外府。
万卷久已破，一字未及吐。
归来赋蜀都，笔下带吴语。
传闻两坑石，妙处天可补。
试遣长须来，拜赐君已许。

作者简介：李石。少负才名，既登第，任大学博士，出主石室，就学者如云。蜀学之盛，古今鲜俪。后卒成都，时作山水小笔，风调远俗。卒年七十外。